2023.1.23.
HU
Az Európai Unió Hivatalos Lapja
C 24/25
A Tribunal Superior de Justicia de las Islas Baleares (Spanyolország) által 2022. október 7-én benyújtott előzetes döntéshozatal iránti kérelem – J.M.A.R. kontra C.N.N., SA (C-631/22. sz. ügy) (2023/C 24/32) Az eljárás nyelve: spanyol A kérdést előterjesztő bíróság Tribunal Superior de Justicia de las Islas Baleares
Az alapeljárás felei Fellebbező: J.M.A.R.
Ellenérdekű fél: C.N.N., SA
Az előzetes döntéshozatalra előterjesztett kérdések 1) A foglalkoztatás és munkavégzés során alkalmazott egyenlő bánásmód általános kereteinek létrehozásáról szóló[, 2000. november 27-i] 2000/78/EK irányelv (1) (16), (17), (20) és (21) preambulumbekezdésére, az Európai Unió Alapjogi Chartájának 21.
és 26. cikkére, valamint az Egyesült Nemzetek Szervezetének a fogyatékossággal élő személyek jogairól szóló (a 2009. november 26-i 2010/48/EK tanácsi határozattal (2) jóváhagyott) egyezménye 2.
és 27. cikkére tekintettel a 2000/78 irányelv 5. cikkét úgy kell-e értelmezni, hogy azzal ellentétes az olyan nemzeti szabályozás alkalmazása, amely előírja, hogy a munkavállaló (akinek szokásos foglalkozása tekintetében tartós és teljes, várható javulás nélküli munkaképtelenségi állapotot állapítottak meg) fogyatékossága a munkaszerződés automatikus megszüntetési okának minősül, anélkül, hogy annak előzetesen feltételéül szabná az irányelv hivatkozott 5. cikkében foglalt, a foglalkoztatás folytonosságához szükséges „ésszerű alkalmazkodás” biztosítására (vagy e kötelezettség túlzott terhének igazolására) vonatkozó előírás vállalkozás általi teljesítését?
2) A foglalkoztatás és munkavégzés során alkalmazott egyenlő bánásmód általános kereteinek létrehozásáról szóló 2000/78/EK irányelv (16), (17), (20) és (21) preambulumbekezdésére, az Európai Unió Alapjogi Chartájának 21.
és 26. cikkére, valamint az Egyesült Nemzetek Szervezetének a fogyatékossággal élő személyek jogairól szóló (a 2009. november 26-i 2010/48/EK tanácsi határozattal jóváhagyott) egyezménye 2.
és 27. cikkére tekintettel a 2000/78 irányelv 2. cikkének (2) bekezdését és 4. cikkének (1) bekezdését úgy kell-e értelmezni, hogy a munkavállaló (akinek szokásos foglalkozása tekintetében tartós és teljes munkaképtelenségi állapotot állapítottak meg) munkaszerződésének a fogyatékossága miatti automatikus megszüntetése, anélkül, hogy annak előzetesen feltétele lenne az irányelv hivatkozott 5. cikkében foglalt, a foglalkoztatás folytonosságához szükséges „ésszerű alkalmazkodás” biztosítására (vagy e kötelezettség túlzott terhének előzetes igazolására) vonatkozó előírás teljesítése, még akkor is közvetlen hátrányos megkülönböztetésnek minősül, ha a nemzeti jogszabály ilyen megszüntetést ír elő?
(1) (2)
A foglalkoztatás és a munkavégzés során alkalmazott egyenlő bánásmód általános kereteinek létrehozásáról szóló, 2000. november 27-i 2000/78/EK tanácsi irányelv (HL 2000.
L 303., 16. o.; magyar nyelvű különkiadás 5. fejezet, 4. kötet, 79. o.).
A fogyatékossággal élő személyek jogairól szóló ENSZ-egyezménynek az Európai Közösség által történő megkötéséről szóló, 2009. november 26-i 2010/48/EK tanácsi határozat (HL 2010.
L 23., 35. o.).
A Tribunal Supremo (Spanyolország) által 2022. október 10-én benyújtott előzetes döntéshozatal iránti kérelem – AB Volvo kontra Transsaqui S.L. (C-632/22. sz. ügy) (2023/C 24/33) Az eljárás nyelve: spanyol A kérdést előterjesztő bíróság Tribunal Supremo